open-index/open-wikipedia-markdown huggingface dataset:
Vagaršapat

**Vagaršapat** (, v rokoch 19451995 oficiálne **Ečmiadzin** () je mesto v Arménsku. Nachádza sa 20 kilometrov západne od arménskeho hlavného mesta Jerevanu. V meste sídli katolikos Arménskej apoštolskej cirkvi, ktorému sú podriadené všetky arménske biskupstvá a patriarcháty. Vagaršapat je centrom bohatej oblasti ovocných sadov a viníc. Sídli v ňom taktiež potravinársky priemysel. Významná je produkcia vína a konzervovaných potravín. Vyrábajú sa v ňom aj plasty.

Dejiny mesta siahajú až do 7. storočia pred Kristom, keď bolo mesto známe ako **Vardgesavan**. Okolo roku 140 bolo mesto za vlády arménskeho panovníka Vologaisa I. premenované na Vagaršapat. Známe bolo aj ako **Kainopolis**. Neskôr sa za vlády kráľa Sohaema stalo hlavným mestom Veľkého Arménska a významným kresťanským centrom a sídlom arménskeho katolika. V roku 344 status hlavného mesta stratilo a o vyše storočie neskôr v roku 453 z mesta odišiel aj arménsky patriarcha. Do mesta sa patriarchovia vrátili až v roku 1441 počas katolikátu Kiraka.

V meste sa nachádza veľký počet historických pamiatok. Začiatok výstavby miestnej katedrály je datovaný do začiatku 4. storočia, čo z nej robí jednu z najstarších na svete. Podľa legendy ju mal založiť svätý Gregor Lusavorič, ktorý do Arménska priniesol kresťanstvo. Lokalita má aj rad ďalších pamiatok, najmä kostolov, ktoré sú významnými pútnickými miestami.

Ečmiadzinská katedrála a niektoré ďalšie chrámy v meste spolu s neďalekými archeologickými pozostatkami sú od roku 2000 zapísaná na zozname svetového dedičstva UNESCO.

## Referencie

## Iné projekty

Kategória:Bývalé hlavné mestá
Kategória:Mestá v Arménsku
Kategória:Pútnické miesta
Zvarthnoc

**Zvarthnoc** () je zaniknuté mesto v Arménsku, približne na polceste medzi Jerevanom a Ečmiadzinom. Mesto bolo postavené v staroveku, avšak neskôr bol zabudnuté a znovuobjavené až v 20. storočí.

Celá lokalita je spoločne s Ečmiandzinom od roku 2000 zapísaná na zozname svetového dedičstva UNESCO.

## Iné projekty

## Externé odkazy
* Zvartnots na stránkach armenica.org

## Zdroj

Kategória:Lokality Svetového dedičstva v Arménsku
Kategória:Zaniknuté mestá
Kategória:Staroveké mestá
Kategória:Archeologické lokality v Arménsku
Monastier Geghard

**Monastier Geghard** () je architektonicky unikátny monastier v Arménsku.

Monastier bol založený už v 4. storočí, ale hlavná kaplnka bola postavená až v roku 1215. Komplex tvoria kaplnky a hrobky, z ktorých je väčšina vytesaná do skaly. Priľahlé údolie Azat tvorí ďalšiu dominantu celej krajiny.

Monastier je od roku 2000 zapísaný spoločne s údolím Azat na zozname svetového dedičstva UNESCO.


Geghard-Kathogike-04-Gavit-2019-gje.jpg|
Geghard-Kathogike-22-Suedfassade-Kreuz-Inschrift-2019-gje.jpg|
Geghard Monastery, Altar, Armenia.jpg|
Geghard Monastery, Church, Armenia.jpg|
Geghard-oberer Gavit-22-2019-gje.jpg|
Geghard Monastery, Gavit, Christianity in Armenia.jpg|


## Iné projekty

## Externé odkazy
* Monastiersky komplex Geghard na webe armenica.org

## Zdroj

Kategória:Lokality Svetového dedičstva v Arménsku
Kategória:Kláštory v Arménsku
İçəri Şəhər

**İçəri Şəhər (v Baku)** alebo **Staré mesto v Baku** je historické jadro hlavného mesta Azerbajdžanu Baku.

İçəri Şəhər (čítaj *Ičeri šeher*) doslova znamená "centrum mesta" a je to historické jadro mesta ohraničené pevnými múrmi. Návštevníci túto časť Baku označujú ako "Staré mesto", pretože ide o najstaršiu časť Baku. 

Veľa Azerbajdžancov verí, že centrum mesta bolo postavené v 12. storočí. Podľa niektorých prameňov bolo postavené už v 7. storočí.

Spolu s Palácom Širvánšáhov a Panenskou vežou je od roku 2000 zapísané na zozname Svetového dedičstva UNESCO.

## Galéria

Image:Gosha gapi.jpg|Gosha gapi
Image:QizQalasi.JPG|Panenská veža
Image:View_of_Baku,_2004_(2).jpg|Mešita s minaretmi
File:Icherisheher bath.jpg


## Pozri aj
* Palác širvánšáhov
* Baku

## Iné projekty

## Zdroj

Kategória:Archeologické lokality v Azerbajdžane
Kategória:Lokality Svetového dedičstva v Azerbajdžane
Kategória:Hrady a zámky v Azerbajdžane
Palác širvánšáhov

**Palác širvánšáhov** (iné názvy: **Palác šírvánšáhov, Palác šervánšáhov, Palác šarvánšáhov**; po azerbajdžansky *Şirvanşahlar sarayı*) je najväčší pamätník širvánsko-apšeronskej vetvy azerbajdžanskej architektúry.

Palác je položený v samom centre mesta Baku v Starom meste.

Komplex obsahuje hlavnú budovu paláca, pavilón Divanhane, krypty, šáhovu mešitu s minaretom, mauzóleum šáha Seyida Yahya Bakuvi, portál na východe – Muradovu bránu a zvyšky starých kúpeľov.

Palác začal stavať v roku 1411 širvánšáh Ibrahim I. (Ebráhim I.).

Od roku 2000 je palác zapísaný na zozname svetového dedičstva UNESCO.

## Pozri aj
*Panenská veža
*Baku
*Staré mesto (Baku)

## Iné projekty

## Zdroj

Kategória:Archeologické lokality v Azerbajdžane
Kategória:Lokality Svetového dedičstva v Azerbajdžane
Kategória:Stavby v Azerbajdžane
Tano

**Tano** môže byť:
*rieka v Afrike, pozri Tano (rieka)
*kórejský sviatok, pozri tano (sviatok)
*sídlo v Taliansku, pozri Tano (Taliansko)
*mesto v Japonsku, pozri Tano (Kóči)
Qobustan (chránená oblasť)

**Qobustan** (azerb. *Qobustan Dövlət tarixi-bədii qoruğu*, dosl. „Štátna historicko-umelecká chránená oblasť Qobustan“) je archeologická lokalita a chránená oblasť  pri azerbajdžanskom Qobustane. Charakteristická je skalnými kresbami starými až 4000 rokov. V skalách sa dochovalo až šesť tisíc skalných kresieb. Nachádzajú sa tu aj zvyšky osídlení a pohrebísk starých obyvateľov od konca ľadovej doby až do stredoveku.

Od roku 2007 sú skalné umenie a pamiatky osídlenia v Qobustane zapísané na zozname svetového dedičstva UNESCO.

## Iné projekty

## Externé odkazy
* Qobustan petroglyphs
* Museum under open sky

## Zdroj

Kategória:Lokality Svetového dedičstva v Azerbajdžane
Kategória:Archeologické lokality v Azerbajdžane
Spiennes

**Spiennes** je obec, ktorá sa nachádza v belgickej provincii Hennegavsko blízko mesta Mons.

Obec je všeobecne známa najmä vďaka svojmu nálezisku neolititických pazúrikov. Pazúriky boli ťažené v baniach, ktoré sa rozkladajú na ploche  a svojou veľkosťou patrí k najväčším a najstarším starovekým baniam v Európe. Časom sa v baniach zachovali aj rôzne technologické postupy získavania pazúrikov. Využívané boli už 4000 rokov pred Kr. a boli objavené až v 19. storočí pri stavbe železnice. V roku 2000 boli pazúrikové bane zapísané na zoznam svetového dedičstva UNESCO.

Medzi ďalšie pamiatky v obci patrí kostol z roku 1753, menhir a galsko-rímske pohrebisko.

File:Spiennes - Minières néolithiques de silex (3).jpg
File:Spiennes - Minières néolithiques de silex (2).jpg
File:Spiennes - Minières néolithiques de silex (4).jpg


## Referencie

## Iné projekty

## Externé odkazy
* Oficiálna stránka baní 

## Zdroj

Kategória:Lokality Svetového dedičstva v Belgicku
Kategória:Mons
Bratia Paul a André Vera

**Bratia André Vera** (1881 – 1971) a **Paul Vera** (1882 – 1957) boli francúzi, ktorí prežili svoju mladosť v kruhu umelcov, čo malo vplyv aj na ich životné smerovanie. Žili v meste Saint-Germain-en-Laye, západne od Paríža, kde je podľa nich pomenovaná aj časť múzea.

## Paul Vera
Paul bol maliar a dekoratér. Študoval maľbu v ateliéri Abela Trocheta, neskôr na *L’académie Julian* a *L’académie des Beaux – Arts* a *L’académie Ronson*. Svoju kariéru maliara a dekoratéra začal v roku 1905. V roku 1919 Paul spolupracoval s Compagnie des Arts Français na projekte interiérového dizajnu a dekoratívneho umenia. Paul tiež veľmi úzko spolupracoval so svojím priateľom Jeanom - Charlesom Moreuxom, interiérovým dizajnérom a krajinným architektom. Spoločne vytvorili množstvo záhrad, najvýznamnejšou je záhrada Jacquesa Rouché, kde dekorácia a mobiliár jedálne boli majetkom bratov Vera, ktorí ho získali v roku 1920.

## André Vera
André bol záhradným teoretikom, krajinným architektom a urbanistom, jeho kariéra sa začala v roku 1910 kedy sa preslávil svojimi píspevkami do novín *Le nouveau jardin*.

## Referencie

Kategória:Francúzske osobnosti
Mišo Juzmeski

**Mišo Juzmeski**, mac. *Мишо Јузмески* (* 7. apríl 1966, Ochrid) je moderný macedónsky spisovateľ, publicista a fotograf.

Jeho poviedky a iné spisy boli publikované v časopisoch a novinách v Severnom Macedónsku a v zahraničí (Bulharsko, Česko). Vydal niekoľko kníh a ďalších publikácií. Jeho prvá kniha, román "Prejazd v hmle" bol preložený do angličtiny, zatiaľ čo niektoré ďalšie diela do bulharčiny a češtiny.

Niektoré jeho fotografie boli publikované ako ilustrácie v publikáciách a vystavované.

Pôsobil ako sprievodca, tlmočník (macedónčina je jeho rodný jazyk, ale ovláda viaceré ďalšie jazyky: bulharčina, holandčina, angličtina, francúzština, nemčina, taliančina, srbčina a španielčina), rozhlasový hlásateľ a redaktor novín. Veľa rokov pracoval na projektoch pre rozvoj kultúry a cestovného ruchu vo vidieckych oblastiach.

## Dielo
* Prejazd v hmle (román), Skopje, 2005 ISBN 9989-9744-5-4
* Buď svetlo (eseje), Blagoevgrad, 2005
* Pochválený slová (eseje), Blagoevgrad, 2006
* Elšani - život medzi kameň a voda (monografia), Elšani, 2009
* Náš holandský priateľ A. den Doolaard (monografia), Ohrid, 2012 ISBN 978-9989-911-41-5

## Výstavy
* Ochrid (Severné Macedónsko), 2000 - skupinová výstava
* Elšani (Severné Macedónsko), 2008 - samostatná výstava (stála expozícia)
* Melnik (Bulharsko), 2008 - samostatná výstava
* Burgas (Bulharsko), 2011 - samostatná výstava
* Ochrid (Severné Macedónsko), 2011 - samostatná výstava
* Ochrid (Severné Macedónsko), 2012 - samostatná výstava
* Bitola (Severné Macedónsko), 2013 - samostatná výstava
* Ochrid (Severné Macedónsko), 2013 - samostatná výstava

## Zdroj


Kategória:Narodenia v 1966
Kategória:Severomacedónski spisovatelia
Kategória:Severomacedónski fotografi
Tode Ilievski

**Tode Ilievski**  (mk: **Тоде Илиевски**) je macedónsky básnik, spisovateľ pre deti a mládež, humorista, prekladateľ a šachista. 

## Život
Narodený 7. marca 1952 v obci Mramorec, Ochrid. Vyštudoval Fakultu filológie v Skopje. Pracoval ako vzdelávací pracovník na viacerých miestach v západnom Macedónsku. Bol riaditeľom rozhlasu v meste Debar. 

Podieľal sa na editáciu mnohých literárnych časopisov: "Јужен бран“ (Južná vlna), "Spizalit" (Časopis literatúry), „Радосна вест“ (Dobré správy) a „Копнежи“ (Тúžby) a bol redaktorom časopisov "Клуч" (Kľúč) a "Dzunica". Niektoré jeho básne boli preložené do ďalších jazykov. Bol zaradený do antológie, výbery a učebníc. Preklada zo slovanských jazykov.

## Dielo
* „Vedro nebo” (poézia pre deti, 1990),
* „Koncert za šumite“ (poézia, 1992),
* „Izvorite vo gorite“ (poézia, 1999),
* „Zelen blen“ (poézia, 2001)
* „Lov na lebedovoto ezero“ (poézia, 2008).
* „8 X 8 by Tode Ilievski - 64 selected problems 1977 - 2002“ (šachový problémy, 2002)
* „Privatnite biblioteki vo Ohrid i Ohridsko“ (lexikon súkromných knižníc, spolu-autor Violeta Martinovská, 2008)

## Ocenenie

* Víťaz Charty "Sv. Clement" (pre prácu, 2002) 
* Cena sviatku lip (za poem, 2003 a 2006) 
* Оcenenie slovanskej objatí - Varna (za poem, 2008) 
* Оcenenie vydavateľstvo "Phoenix" (za poviedku, 2008)

## Zdroj


Kategória:Narodenia v 1952
Kategória:Severomacedónski spisovatelia
Kategória:Severomacedónski prekladatelia
Kategória:Severomacedónski básnici
Kategória:Severomacedónski humoristi
Kategória:Severomacedónski šachisti
Dišputa

[náhľad|Dišputa medzi kresťanskými a židovskými učencami (drevorezba [Johann von Armssheim|Johanna von Armssheima, 1483)]]
**Dišputa** je (ústna a spravidla verejná) vedecká rozprava dvoch alebo viacerých osôb, slúžiaca na vycibrenie názorov na určitú odbornú tému, odborná diskusia.

## Poznámky


## Referencie

## Použitá literatúra
* 
* 
* 
* 
* 
* 

Kategória:Veda
Viadukt Črni Kal

thumb|Most počas výstavby v roku 2002

**Viadukt Črni Kal** je najvyšší a najdlhší most v Slovinsku. Je súčasťou diaľnice A1. 

Most je zároveň aj druhou najvyššou stavbou v Slovinsku.

## Poloha mosta
Most prekonáva údolie Osapska dolina nad dedinou Gabrovica, v blízkosti dediny Črni Kal, približne 20 km od mesta Koper.

## Rozmery mosta

Most z predpätého betónu je tvorený dlhou zákrutou s polomerom 800 m. Podopiera ho 11 pilierov, z ktorých najnižší meria 10 m a najvyšší 87,5 m. Najdlhšia vzdialenosť medzi dvoma piliermi je 140 m, najkratšia 40 m. Najväčšia výška mosta nad údolím je 95 m, dĺžka mosta je 1065 m. Vozovky pre oba smery sú od seba oddelené, z vonkajších strán je po celej dĺžke mosta zábradlie o výške 1,2 m predĺžené zábranou proti vetru o výške 3 m. Celková šírka mosta je po celej dĺžke 26,5 m.Po moste vedú štyri jazdné pruhy, z toho dva pre každý smer diaľnice. Po oboch vonkajších okrajoch mosta vedú ešte dva odstavné pruhy. 

## Stavba mosta

Most bol navrhnutý staviteľskou spoločnosťou Ponting v Maribore, architektom bol profesor Mens Mentisa, zodpovedným projektantom Marjan Pipenbaher. Investorom stavby bola spoločnosť DARS. Náklady na stavbu dosiahli sumu 4,5 miliardy toliarov. Stavebné práce sa začali v septembri 2001, most bol otvorený 23. septembra 2004. Ešte pred otvorením po ňom 23. mája 2004 prešli účastníci cyklistických pretekov Giro d’Italia.

## Iné projekty

## Externé odkazy
* Most na stránkach spoločnosti DARS d.d.  

## Zdroj

Kategória:Viadukty
Kategória:Cestné mosty v Slovinsku
Kategória:Architektúra z 2004
Wiener Sängerknaben

náhľad|Wiener Sängerknaben
[náhľad|[Gustav Mahler|G. Mahler *Symfonie č. 8* – Viedenskí speváčikovia – Wiener Singverein – Slovenský filharmonický zbor – Staatskapelle Berlin – Pierre Boulez – Wiener Musikverein ]]

**Wiener Sängerknaben** (doslova „Viedenskí speváčikovia“), do slovenčiny obyčajne prekladané ako **Viedenský chlapčenský zbor** alebo **Viedenský chlapčenský spevácky zbor**, je svetovo významný rakúsky detský spevácky zbor, pod týmto názvom pôsobí od roku 1498. Zbor má asi 100 členov od 8 do 14 rokov.

## Externé odkazy
* oficiálna stránka 

Kategória:Chlapčenské spevácke zbory
Kategória:Kultúra vo Viedni
Kreslo Barcelona

**Kreslo Barcelona** (, ) je dizajn kresla z roku 1929. Vytvoril ho architekt a riaditeľ Bauhausu Mies van der Rohe v spolupráci s dizajnérkou Lilly Reichovou.

## Uvedenie na trh
Mies bol poverený nemeckou vládou navrhnúť Nemecký pavilón na výstave Barcelona World Arts Fair v Španielsku. Charakteristické pre túto stavbu je uvoľnenie tvarov a používanie materiálov ako sklo, oceľ či mramor. Po dokončení návrhu pavilónu sa začal spolu so spolupracovníčkou Lilly Reichovou zaoberať dizajnom nábytku. Neskôr o tejto práci povedal: „Stolička je veľmi zložitý objekt. Vie to každý, kto niekedy stoličku skúšal vytvoriť. Je tam nekonečne veľa možností a problémov – stolička musí byť ľahká, silná a zároveň pohodlná. Je omnoho ľahšie postaviť mrakodrap ako vytvoriť stoličku.“ Táto výstava medzinárodného formátu sa konala za prítomnosti španielskej kráľovskej rodiny a mnohých významných vládnych úradníkov európskych krajín. Mies tu bol vystavený veľkému tlaku, uvedomujúc si dôležitosť podujatia. O tejto stoličke sa vyjadril, že je to: „Dôležitá stolička, elegantná a drahá. Musí byť monumentálna. Nemôžete ju použiť ako stoličku do kuchyne.“ Hovorí sa, že bola inšpirovaná sedacím skladacím nábytkom z čias Rímskej ríše. Tento veľkolepý a spoločenský pôvod bol pre túto stoličku vhodný a bol nesporne úmyselný. A skutočne sa tieto stoličky stali “kráľovskými trónmi“, keď si na ne sadali členovia španielskej kráľovskej rodiny pri návšteve pavilónu. Boli jedinými stoličkami v celom pavilóne. 

## Kreslo
Kostra stoličky bola z ocele a sedacia časť na týchto prvých prototypoch bola kožená slonovinovej farby. V roku 1950 Mies túto stoličku vylepšil s použitím novovytvoreného materiálu – nerezovej ocele. Toto vylepšenie umožnilo výrobu kresla z jedného kusu kovu. Kreslo Barcelona (Barcelona Chair) nazývané tiež Pavilion chair získalo rýchlo obľubu a popularitu mnohých dizajnérov aj verejnosti. Skoro okamžite po uvedení sa dostalo aj do masovej výroby a vyrába sa dodnes. Modernistický princíp v tvorbe nábytku v polovici 20. storočia je vo vytvorení prvkov dostupných masám. Táto stolička je však skôr výnimkou. Cena materiálov ale aj náklady na výrobu sú vysoké. K vysokej cene tiež prispela prezentácia v nemeckom pavilóne spojená s návštevou španielskej šľachty. Neskôr boli navrhnuté aj ďalšie nábytkové prvky, ktoré síce neboli vytvorené Mies van der Rohom, ale nasledovali jeho štýl. Dizajnéri používali rovnaké stoličkové nohy a rovnaké typy koženého prešívaného čalúnenia.

## Iné projekty

Kategória:Interiérový dizajn
Kategória:Stoličky
Kategória:Ludwig Mies van der Rohe
Modern Talking

**Modern Talking** bola nemecká dvojica, ktorej členmi boli Thomas Anders a Dieter Bohlen. Sú označovaní ako najvplyvnejšia hudobná dvojica populárnej hudby v Nemecku, pričom majú množstvo hitov, ktoré sa dostali do prvej päťky hudobných rebríčkov v mnohých krajinách. Medzi ich najznámejšie single patria „You’re My Heart, You’re My Soul“, „You Can Win If You Want“, „Cheri, Cheri Lady“, „Brother Louie“, „Atlantis Is Calling (S.O.S. for Love)“ či „Geronimo’s Cadillac“.

Dvojica hudobne tvorila v rokoch 1983 až 1987, kedy sa rozdelila. V roku 1997 sa opäť Thomas Anders s Dietrom Bohlenom spojili a v období rokov 1997 až 2003 vydali single, ktoré opäť zaznamenali úspech. Boli nahrané v štýle eurodance, ktorý bol v tom období populárny. Medzi nich patria „You’re My Heart, You’re My Soul ’98“, „You Are Not Alone“ alebo „TV Makes the Superstar“.

Dňa 21. júna 2003 počas rozlúčkového konceru ohlásila dvojica ukončenie svojej činnosti pod názvom Modern Talking. Po celkom svete predali viac ako 160 miliónov nahrávok.

## Členovia

## Diskografia
* *The 1st Album* (1985)
* *Let’s Talk About Love* (1985)
* *Ready for Romance* (1986)
* *In the Middle of Nowhere* (1986)
* *Romantic Warriors* (1987)
* *In the Garden of Venus* (1987)
* *Back for Good* (1998)
* *Alone* (1999)
* *Year of the Dragon* (2000)
* *America* (2001)
* *Victory* (2002)
* *Universe* (2003)

## Ocenenia a nominácie

## Referencie

## Zdroj


Kategória:Hudobné skupiny z 1983
Kategória:Dvojice v hudbe
Kategória:Synthpopové hudobné skupiny
Kategória:Nemecké popové hudobné skupiny
Kategória:Nemecké elektronické hudobné skupiny
Kategória:Držitelia ceny World Music Award
Kategória:Hudobné skupiny ukončené v roku 2003
Kategória:Eurodisco hudobné skupiny
Rostislav Václavíček

**Rostislav Václavíček** (* 7. december 1946, Vrahovice† august 2022, Brno) bol česko-slovenský futbalista a futbalový tréner. Hrával na pozícii stredopoliara a obrancu. S mužstvom Česko-Slovenska roku 1980 v Moskve získal zlatú  olympijskú medailu. S odohranými 280 futbalovými zápasmi bez prerušenia je česko-slovenským rekordérom.

## Klubová kariéra
Rostislav Václavíček debutoval v Železiarňach Prostějov ako ofenzívny stredopoliar, ale aj hral aj v útoku. V roku 1970 nastúpil 190 cm vysoký Václavíček za Zbrojovku Brno. V období od 1. mája 1972 do 10. júna 1981 odohral v drese Zbrojovky bez prerušenia za sebou 280 prvoligových futbalových stretnutí. Dodnes tento rekord nikto z česko-slovenských či českých hráčov neprekonal.

## Reprezentačná kariéra
V národnom mužstve odohral Václavíček 17 zápasov. S mužstvom Česko-Slovenska získal v roku 1980 na Olympijských hrách v Moskve zlatú medailu.

## Trénerská kariéra
Po ukončení hráčskej kariéry sa Václavíček stal trénerom. 
## Úspechy
* česko-slovenský futbalový majster 1978 Zbrojovka Brno
* Olympijský víťaz LOH 1980 v Moskve

## Po skončení kariéry
Václavíček od roku 1990 do roku 1993 pôsobil ako asistent trénera. Od roku 1995 je futbalovým funkcionárom.

## Zdroj
* Rozhovor s Rostislavom  Václavíčkom
* Profil Rostislava Václavíčka na Zbrojováckom webe 

Kategória:Česko-slovenskí futbalisti
Kategória:Osobnosti z Prostějova
Lastovička

**Lastovička** (zastarano aj: *laštovička, lastovica, laštovica, lastovka, lastuvka, lastovinka, vlaštovička, vlastovica, vlaštovica*, *vlasťovička*; nárečovo aj: *jastovička*, *hlazdovička*) môže byť:
*v ornitológii :
**slovenský názov všetkých recentných rodov z čeľade lastovičkovité okrem rodov *Phedina*, *Riparia* (vrátane *Neophedina*), *Delichon*, *Pseudochelidon* (vrátane *Eurochelidon*) a staršie aj okrem rodu *Ptyonoprogne* (pričom ale rody *Delichon*, *Pseudochelidon* a *Eurochelidon* sa staršie niekedy označovali ako lastovička), pozri pod lastovičkovité
**v 19. stor. niekedy: slovenský názov (približne) všetkých rodov z dnešnej čeľade lastovičkovité a časti rodov dnešných čeľadí dážďovníkovité a lelkovité, pozri lastovičkovité, dážďovníkovité a lelkovité
**ľudovo alebo zastarano:
***lastovička obyčajná (*Hirundo rustica*)
***belorítka obyčajná (=lastovička mestská, jurík; lat. *Delichon urbica*, staršie: *Hirundo urbica*)
**príslušník taxónu lastovičky - pozri nižšie
*druh papierového lietadielka, pozri lietadielko
*v športe: a) postoj na jednej nohe s rozpaženými rukami, s druhou nohou zanoženou a chrbtom vyrovnaným rovnobežne so zemou, b) cvik v tomto postoji, pozri lastovička (cvik)
*v krajčírstve: podpazušný klin
*expresívne: a) mladá, pekná žena alebo deva , b) prelietavá, nemravná žena, pozri pod žena
*expresívne nárečovo: ovca nezvyčajného sfarbenia v čriede, pozri pod ovca a sfarbenie

**Lastovičky** môže byť:
*zastaraný alebo neformálny názov čeľade lastovičkovité (*Hirundinidae*), pričom táto čeľaď v minulosti zahŕňala aj časť dnešnej čeľade dážďovníkovité (napr. rody dážďovník, salangána a srp) , pozri lastovičkovité (a prípadne dážďovníkovité)
*iný názov podčeľade lastovičkorodé (Hirundininae), pozri pod lastovičkovité

## Pozri aj
*lastovička nočná/ nočná lastovička (zastaraný názov druhu lelek obyčajný; lat. *Caprimulgus europaeus*)
*vežová lastovička/ divá lastovička (zastaraný názov druhu dážďovník obyčajný; lat. *Apus apus*)
*morská lastovička (zastaraný názov taxónov: a) rybár riečny - *Sterna hirundo*, b) čajka - *Larus*, c) lyska čierna - *Fulica atra*)
*brehová lastovička/ vodná lastovička (zastaraný názov druhu brehuľa hnedá; lat. *Riparia riparia*) 
 
## Zdroje
83rd Academy Awards

**83rd Academy Awards** (doslova "83. udeľovanie Cien Akadémie") alebo ľudovo **83. udeľovanie Oscarov** bola ceremónia, na ktorej boli ocenené najlepšie filmy za rok 2010 a uskutočnila sa 27. februára 2011 v divadle Kodak Theatre v Hollywoode, Los Angeles, Kalifornia. Ceremoniál vysielala v USA stanica ABC a moderovali ho James Franco a Anne Hathawayová, každý z nich po prvýkrát.

## Nominanti
### Hlavní nominanti

### Ostatné nominácie

### Filmy s viacnásobnými nomináciami a oceneniami

## Externé odkazy
* oscars.org 

Kategória:Oscar
Tapeta

**Tapeta** je ozdobný materiál, ktorý pokrýva a dekoruje steny interiéru alebo nábytku, ale aj pozadie, zobrazované na monitore alebo displeji mobilného telefónu.

## Iné projekty

Kategória:Interiérový dizajn
Kategória:Ornamenty
Kategória:Papier
Hydrogenuhličitan sodný

**Hydrogenuhličitan sodný** NaHCO3 alebo **jedlá sóda**, alebo **sóda bikarbóna** je biely prášok so zásaditou chuťou.

Používa sa:
* ako súčasť kypriacich práškov do pečiva
* ako šumivé prášky do nápojov
* ako náplň do hasiacich prístrojov
* na neutralizáciu kyseliny (napr. pri prekyslení žalúdka)

## Reakcie

S kyselinou chlorovodíkovou reaguje za vzniku chloridu sodného a kyseliny uhličitej:
: NaHCO3 + HCl → NaCl + H2CO3
: H2CO3 → H2O + CO2 (g) 

### Tepelný rozklad
Vďaka charakteristickému tepelnému rozkladu sa používa pri výrobe uhličitanu sodného. Pri teplote nad 70&nbsp;°C prebieha pomalý tepelný rozklad, ktorý sa urýchli pri teplote nad 250&nbsp;°C:
: 2 NaHCO3 → Na2CO3 + H2O + CO2
Zahrievaním nad 1000&nbsp;°C vzniká ďalej oxid sodný:
: Na2CO3 → Na2O  +  CO2

### Výroba
Hydrogenuhličitan sodný sa vyrába Solvayovou metódou:

:NaCl + NH4HCO3 → NaHCO3 + NH4Cl

## Referencie

## Iné projekty

04
02
500 ii
Sodný
Kategória:Zlúčeniny sodíka
Kolibrík

**Kolibrík** môže byť:
*slovenské rodové meno všetkých rodov z tribusu Trochilini (=podčeľaď Trochilinae v najužšom zmysle) okrem rodu *Chlorostilbon* v širšom zmysle (po slovensky smaragdovec) a rodu *Thalurania* (po slovensky dryáda) (Rod *Chlorostilbon* v širšom zmysle zodpovedá rodom *Chlorostilbon* v užšom zmysle, *Riccordia* [vrátane *Cyanophaia*], *Cynanthus* a *Phaeoptila*), pozri Trochilini
*slovenské rodové meno všetkých rodov z čeľade kolibríkovité, prípadne okrem rodov *Phaethornis* (po slovensky slnečníček alebo kolibrík) a *Patagona* (po slovensky patagónčan alebo kolibrík), pozri kolibríkovité
*príslušník taxónu kolibríky (pozri nižšie)

**Kolibríky** môže byť:
*množné číslo slova kolibrík (pozri vyššie)
*ako taxón: 
**rad Trochiliformes, pozri pod dážďovníkotvaré
**podrad Trochili (ktorý je obsahovo zhodný s radom Trochiliformes), pozri pod dážďovníkotvaré
**podčeľaď Trochilinae, synonymum: kolibríkorodé, pozri kolibríkorodé
**tribus Trochilini, pozri Trochilini

## Zdroje
The Wailers

**The Wailers** bola jamajská (spočiatku ska a rocksteady, neskôr reggae) kapela, ktorá preslávila reggae štýl po celom svete. Hlavnými frontmanmi boli *Marley*, *Tosh* a *Wailer*, ktorí neskôr, po rozpade v roku 1974 pokračovali v ich úspešných sólových kariérach. Kapela potom pokračovala len s Bobom Marley pod názvom Bob Marley & The Wailers. 

## Diskografia
### Štúdiové albumy
* 1965 &nbsp;*[[The Wailing Wailers]]*  
* 1970 &nbsp;*[[Soul Rebels]]*  
* 1971 &nbsp;*[[Soul Revolution]]*  
** *[[Soul Revolution Part II]] *
** *[[The Best of the Wailers]]* 
* 1973 &nbsp;*[[Catch a Fire]]* 
* 1974 &nbsp;*[[Burnin']]* 

Kategória:Jamajské reggae hudobné skupiny
Budova Print Media Academy

**Budova Print Media Academy** je situovaná v centre nemeckého mesta Heidelberg, oproti hlavnej železničnej stanici. Je sídlom firmy Heidelberger Druckmaschinen AG. 

## Heidelberger Druckmaschinen AG
Nemecká tlačiarenská firma z dlhoročnou tradíciou bola založená v roku 1850. Poskytuje riešenia  technologických procesov grafického odvetvia.

## Budova Print Media Academy
Objekt bol realizovaný v rokoch 1998-2000 ako projekt autora Hensel-Bechtloff-Partner, Hamburg, v spolupráci s H.J. Schröder, Architect BDA/Partner H.P. Stichs, Heidelberg. Budova Print Media Academy slúži okrem iného ako medzinárodné školiace centrum v oblasti inovácií v tlači a marketingového vedenia tlačiarne. Okrem administratívnych priestorov obsahuje aj prednáškové priestory, laboratóriá, kaviareň, a výstavné priestory.  
Vo svojom návrhu nesie budova mnohé metafory spojené s remeslom tlače. Komplexné materiálové riešenie pozostáva najmä zo skla a oceľových materiálov. Budova má jednoduchý, 50m vysoký tvar kvádra. Pôdorysné rozmery objektu sú 37x37 metrov. Obsahuje átrium, orientované na juhozápad, ktoré je jednoducho zasklené a zabezpečuje kumuláciu teplého vzduchu.

## Dvojitá transparentná fasáda
Administratívne priestory a laboratóriá sú oddelené od vonkajšieho prostredia tzv. elementovým (kazetovým) fasádnym plášťom. Jednotlivé kazety zabezpečujú prevetrávanie medzipriestoru, ktorý má na šírku 46cm a je prechodný. Vonkajšia fasáda je vyhotovená s jednoduchým zasklením. Pre kontrolu tepelných ziskov je v medzipriestore fasády inštalovaný hliníkový tieniaci systém, ktorý sa prispôsobuje intenzite a uhlu slnečného žiarenia. 

## Socha S-Printing Horse
V priestore pred budovou Print Media Academy sa nachádza skulptúra autora Jürgena Goertza. Socha koňa je 13 metrov vysoká a bola realizovaná v rokoch 1998-2000. Poukazuje na postavu koňa Pegasa z gréckej mytológie a tým predstavuje symbiotický vzťah myslenia a tlače. Okrídlený kôň predstavuje poetické myslenie, pričom jeho technické prevedenie z nerezu pripomína tlačiarenské stroje a samotný proces tlačenia. Socha váži 90 metrických ton.

## Použitá literatúra
Bielek, B.: Dvojité transparentné fasády budov, I.diel. Bratislava, Coreal 2002. ISBN 80-968846-0-3. 206 s.
Print Media Academy in Heidelberg, Glas 2, 2001, s.27-33.

## Externé odkazy
http://www.architecture.uwaterloo.ca/faculty_projects/terri/ds/PMA.pdf 
http://www.location.print-media-academy.com/www/html/en/content/articles/architecture/overview 

Kategória:Stavby v Bádensku-Württembersku
Kategória:Heidelberg


File:Print Media Academy.JPG
File:Heidelberger Druckmaschinen S Printing Horse 2007 by-RaBoe 01.jpg
File:Heidelberger Druckmaschinen S Printing Horse 2008 by-RaBoe 01.jpg
Gymnázium (Lipany, Komenského 13)

**Gymnázium Lipany** je gymnázium v meste Lipany v okrese Sabinov.

## Dejiny
Najstaršia správa o existencii školy v Lipanoch pochádza z roku 1590. Gymnázium zriadené v tomto roku svedčí o kultúrnom význame mesta. Začiatky existencie školy sa datujú 1. septembrom 1957, keď v Jedenásťročnej strednej škole v Sabinove bola otvorená jedna elokovaná trieda v Lipanoch. 1. septembra 1959 vzniká samostatná Jedenásťročná stredná škola v Lipanoch. Prvý pedagogický zbor tvorilo 10 učiteľov.

V školskom roku 1959/1960 vznikla z ľudovej a meštianskej školy samostatná jedenásťročná stredná škola, od roku 1961 Stredná všeobecnovzdelávacia škola. V roku 1963 sa osamostatnila a neskôr sa stala gymnáziom. Karol Džupa bol dlhoročným riaditeľom JSS, SVŠ aj gymnázia.

V školskom roku 1963/1964 došlo k deleniu tried podľa zamerania na základný typ a typ chemicko-biologický. V ďalších rokoch sa zamerania doplnili o ďalšie typy. 1. septembra 1970 vzniklo Gymnázium v Lipanoch. Prví abiturienti gymnázia maturovali v roku 1974. Prvá trieda gymnázia s osemročným štúdiom bola otvorená 1. septembra 1995. Prví abiturienti tohto gymnázia maturovali v máji 2003. V roku 1996 dochádza k zmene zriaďovateľa, stáva sa ním Krajský úrad v Prešove. Rok 2000 sa do histórie školy zapísal tým, že škola bola pripojená na internet. Od 1. júla 2002 je zriaďovateľom školy Prešovský samosprávny kraj. V roku 2005 bola k škole pričlenená i školská jedáleň, ktorá bola dovtedy pod správou SOU.

## Referencie

## Iné projekty

## Externé odkazy
* Oficiálna stránka
* Školský časopis VZLET

Kategória:Gymnáziá na Slovensku
Kategória:Lipany (okres Sabinov)
Kategória:Školy v okrese Sabinov
Kategória:Organizácie v zriaďovateľskej pôsobnosti Prešovského samosprávneho kraja
Svetlovod

náhľad|tubusový svetlovod
**Svetlovod** je technické zariadenie, ktoré vedie prirodzene denné svetlo do interiéru, kde nie je možnosť stavebne osadiť okná alebo je ich málo.

Svetlovody je vhodné používať na zlepšenie osvetlenia v miestach so zvýšenou požiadavkou na intenzitu a kvalitu svetlosti (napríklad v detských izbách, školách, pracoviskách a schodiskách). Výhodou je možnosť minimalizovať použitie umelého osvetlenia priestorov počas dňa.

## Tubusový svetlovod
Tubusový svetlovod funguje na princípe odrazu svetla na zrkadlovom hladkom povrchu, čím sa dostáva až do interiéru. Svetlo je prirodzené, jemné, zabezpečuje videnie priestoru v skutočných farbách, nezmenené farbou žiaroviek.

## Materiál a konštrukcia
Konštrukciu tvorí kupola, hliníkový tubus vedúci svetlo, ktorý je buď priamy alebo zalomený 30° kolenom, difúzor, tesnenia.

Vnútorná strana tubusu je buď ako kompaktný zrkadlový hliníkový materiál s odrazivosťou okolo 96% alebo to môže byť nanesená povrchová vrstva. V spodnej časti je umiestnený rozptyľovač svetla (difúzor), tvorený dvojitým sklom s tepelnoizolačnými vlastnosťami, ktorý rozptyľuje svetlo do priestoru na plochu okolo 25 m2. Na exteriérovej strane sa umiestňuje priehľadná kupola. Tvar kupoly sa volí polguľový, keďže pri takomto tvare v každej fáze dňa dopadá na určitú rovinu kupoly svetlo kolmo. Krytie riešené ako rovinná plocha vykazuje až 30% straty svietivosti. Kupoly sa vyrábajú z pevného akrylátu, odolného voči ultrafialovému žiareniu.

Samotný tvar svetlovodu poskytuje niekoľko variant – elipsa, štvorec, obdĺžnik.

## Galéria

Súbor:Bahnhof Berlin Potsdamer Platz Lichtröhre Straße Detail.jpg|Tubusový svetlovod umiestnený na stanici Potsdamer Platz
Súbor:Berlin light tube.jpg|pohľad z interiéru


Kategória:Osvetlenie
Kategória:Solárna architektúra
Kategória:Optika
Kategória:Okná
Qobustan

**Qobustan** [vyslov: Gobustan] (do 80. rokov 20. storočia cyrilikou Гобустан - Gobustan) môže byť:
* sídlo v Azerbajdžane:
** Qobustan (Baku)
** Qobustan (Abşeron)
* rajón v Azerbajdžane, pozri Qobustan (rajón)
* archeologická lokalita v Azerbajdžane, pozri Qobustan (chránená oblasť)
Júlske Alpy

**Júlske Alpy** (po slovinsky *Julijske Alpe*; po taliansky *Alpi Giulie*) je hraničné krasové pohorie Talianska a Slovinska, súčasť Südliche Kalkalpen.

## Geografia
Júlske Alpy sú východoalpská skupina (Vzhodne Alpe) v Südliche Kalkalpen (Južne Apneniške Alpe). Z východu na západ merajú cca 50 km a od severu na juh dosahujú 15 km. Na severe susedia s pohorím Karavanky, na západe s Karnskými Alpami a na východe s Kaminskými Alpami.

Geomorfologicky sa členia na dve časti a to: Západné Júlske Alpy (v Taliansku) so skupinami Canninská, Montašská a Wischberská skupina a na Východné Júlske Alpy so skupinami Triglav, Škrlatica, Martuljka (*Martuľka*), Razor-Prisojnik a Jalovec-Mangart. Najvyšším vrcholom pohoria je zároveň najvyšší štít Slovinska - Triglav s nadmorskou výškou 

Júlske Alpy sú súčasťou jediného národného parku v Slovinsku - Triglavský národný park (*Triglavski narodni park*).

Tvorené sú prevažne druhohornými vápencami.

## Iné projekty


Kategória:Geografia Talianska
Kategória:Geografia Slovinska
Kategória:Pohoria v Alpách
Trnovský potok (prítok Turca)

:*Trnovský potok môže byť aj alternatívny názov potoka [[Trnovka]].*
**Trnovský potok** je potok v dolnom Turci, v západnej časti okresu Martin. Je to ľavostranný prítok Turca, má dĺžku  a je tokom V. rádu. V Malej Fatre preteká cez Trnovo.

## Prameň
Pramení v Malej Fatre, východne od Macúrovej v nadmorskej výške cca 

## Smer toku
Od prameňa tečie východným smerom. V strednej časti toku pokračuje východným smerom cez Trnovo, ďalej tečie k ústiu taktiež východným smerom.

## Geomorfologické celky
*Malá Fatra, geomorfologický podcelok Lúčanská Fatra
*Turčianska kotlina, geomorfologický podcelok Valčianska pahorkatina

## Ústie
Do Turca sa vlieva na východnom okraji katastrálneho územia obce Trnovo v nadmorskej výške približne 

## Obce
*Trnovo

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v Turčianskej kotline
Kategória:Vodné toky v okrese Martin
Jana Šrámková (1942)

**Jana Šrámková** (vlastným menom Turanová) (* 12. máj 1942, Bratislava) je slovenská spisovateľka rozprávok a literatúry pre deti a mládež.

## Tvorba
Debutovala knižkou desiatich moderných rozprávok *Kľúč od zlatej brány*. Sú v nich prvky z ľudových rozprávok i zo súčasného života. V podobnom duchu sa nesie i jej knižka *Lupienok a princezná Makovienka*. Do problematiky dospievajúcej mládeže sa preniesla v románe *Biela stužka v tvojich vlasoch*, za ktorý dostala cenu vydavateľstva Mladé letá. Postavy románu nie sú podané tragicky, ale humorne a s nadhľadom. Knižka bola preložená do piatich jazykov a v roku 1977 sa stala predlohou rovnomenného slovenského filmu režiséra Vladimíra Kaučiaka.

Ďalšie diela: *Láska v troch osobách, Ako rastú futbalisti, Robko a Ďobko, Rozprávky štrbavej opičky* a *Ostne*.
 
## Diela
* Kľúč od zlatej brány
* Biela stužka v tvojich vlasoch
* Lupienok a princezná Makovienka

## Externé odkazy
* 

Kategória:Narodenia v 1942
Kategória:Slovenskí spisovatelia pre deti a mládež
Jana Šrámková

**Jana Šrámková** môže byť:

*česká spisovateľka, pozri Jana Šrámková (1982)
*slovenská spisovateľka, pozri Jana Šrámková (1942)

Šrámková, Jana
Burian

**Burian:**
* Jozef Burian
* Matej Burian
* Jozef Vlastimil "Vlasta" Burian (1891 - 1962)
* Zdeněk Burian
Pražec

thumb|200px|right|Detailný pohľad na pražce.
**Pražec** je časť gitary alebo basgitary. Obvykle je ich na gitarách 22, sú kovové a umiestnené na vrchnej strane hmatníka, umožňujú hrať presne tóny a poltóny.
Nordic walking

thumb|Nordic walking vo Fínsku

**Nordic walking** – severská chôdza - je mladý druh športu. Vznikol vo Fínsku v osemdesiatych rokoch ako letná tréningová metóda pre bežcov na lyžiach. Postupom času sa z nordic walking vyvinul ešte rad ďalších športov ako Nordic Blading, Nordic Snowshoeing, Nordic Cruising, Nordic Running, Winter Nordic Walking a další.

Ide o chôdzu so špeciálnymi palicami, podobnými bežkárskym. Sú vybavené špeciálnou rukavičkou, ktorá obopína celú dlaň a umožňuje vykonávať správnu techniku. Pri chôdzi s palicami je zapojených vyše 600 svalov v tele, horná časť tela preberá až 30% práce nôh a odľahčuje ich od záťaže. 

Je to šport vhodný pre každého, pretože je jednoduchý, finančne nenáročný a veľmi efektívny pre udržiavanie kondície.

## Nordic walking na Slovensku
V marci 2013 bola založená Slovenská asociácia Nordic Walking (SNWA) ako združenie, systematicky sa venujúce podpore a rozvoju Nordic Walking na Slovensku. V máji 2013 vzniklo prvé Nordic Walking centrum na Štrbskom plese a v júni 2013 Slovenská asociácia Nordic Walking zorganizovala 1. Majstrovstvá Slovenska v Nordic Walkingu. V júli 2014 získala SNWA akreditáciu od Ministerstva školstva, vedy, výskumu a športu SR, ako jediné akreditované školiace stredisko NW na Slovensku. V roku 2019 sa SNWA stáva členom ICNW (International Council of Nordic Walking) a všetci jej inštruktori/ky sú inštruktormi Svetovej akadémie moderného nordic walking. 

## Referencie

## Iné projekty

## Externé odkazy
* chodime.cz 
* 200km.cz 
*snwa.sk

Kategória:Individuálne športy
Kategória:Turistika
Kategória:Chôdza
Panoramatická fotografia

**Panoramatická fotografia** je širokouhlá reprezentácia obrazu, najčastejšie krajiny, ale aj akéhokoľvek iného celku. Panoramatický formát je divácky vďačný, je bližší tomu ako ľudia vnímajú svet okolo seba, preto patrí k veľmi atraktívnej oblasti fotografie.

K samotnému získaniu fotografie vedie viac ciest:
* orez fotografie bežného formátu na panoramatický
* použitie špeciálneho fotoaparátu
* nasnímanie scenérie po častiach a neskoršie zloženie

Kategória:Fotografia
Rilke

**Rilke** môže byť:
* rakúsky básnik, pozri Rainer Maria Rilke
* český futbalista, pozri Emil Rilke
Giorgi Lacabidze

**Giorgi Lacabidze** (; * 15. apríl 1978, Tbilisi) je gruzínsky klavírny virtuóz. Jeho klavírne majstrovstvo charakterizovala sugestívna interpretácia, bravúrna technika a obrovský repertoár.
Na klavír sa učil hrať už od svojích 6 rokoch. V 10 rokoch verejne debutoval s Beethovenovým Klavírnym koncertom č. 1.
Hru na klavír študoval na Vysokej škole múzických umení v Hannovere  u prof. Gerrit Zitterbart, a na Mozarteum  v Salzburgu u prof. Klaus Kaufman. 2005 svoje umenie zdokonaľoval u Lazara Bermana. Neskôr prestúpil na škole múzických USC Thornton  a svoje štúdium ukončil v Los Angelese.
V roku 1999 Giorgi Lacabidze získal 1.miesto v medzinárodnej klavírnej súťaži N. Rubinstein v Paris. V roku 2005 vyhral Medzinárodnú súťaž Yehudi Menuhina vo Salzburge.
Latsabidze skomponoval okrem iného komornú hudbu, klavírne skladby a piesne. Od roku 2001 sa začal venovať aj nahrávaniu.
Prvý zahraničný koncert mal v 2005 vo Rakúsko, kde ho publikum aj hudobná kritika prijali veľmi priaznivo. Nasledovali ďalšie cesty do Berlína (2006) a Paríža (2006).
Hral  v USA, v západnej Európe (vrátane veľkých festivalov vo Viedni, Salzburgu atď.), Austrálii, Japonsku, v Sovietskom zväze.

## Diskografia
* 2005: Giorgi Latsabidze auf dem Spuren von Wolfgang Amadeus Mozart
* 2007: Twilight's Grace
* 2009: Latsabidze - The Recital
* 2010: *Claude Debussy: 12 Préludes.* (Book II) - CD & DVD; Los Angeles, LLC
* 2010: *The IG-Duo performs works by Szymanowski, Brahms, Bizet-Waxman, Latsabidze*. - DVD; Wigmore Hall, London. Red Piranha Films LLC.

## Iné projekty

## Externé odkazy
* internetová stránka
* DVD Trailer *Latsabidze: The Recital* 
* IMDB

Kategória:Gruzínski klaviristi
Kategória:Gruzínski hudobní skladatelia
Kategória:Osobnosti z Tbilisi
Karlovo náměstí (stanica pražského metra)

**Karlovo náměstí** je stanica metra v Prahe na linke B. Nachádza sa pod ulicou Václavská v štvrti Nové Město neďaleko rovnomenného námestia. Bola otvorená 2. novembra 1985.

## Charakteristika stanice
Karlovo náměstí je podzemná trojlodná razená stanica. Založená je v hĺbke  a je  dlhá vrátane technologického zázemia. Bola vybudovaná s plnou dĺžkou stredného tunela, čiastočne pokračujúceho aj mimo nástupišťa.

Obklad stien tvoria sklenené tvarovky umiestnené na fólii béžovej farby, ktoré sú typické v iných odtieňoch pre úseky metra I.B, II.B a III.B. Podobné tvarovky, ale trochu väčšie, boli použité aj v stanici Jinonice. Steny v prestupoch sú obložené iba bezpečnostným sklom CONNEX (podobným ako takmer na celej linke B).

## Vestibuly
Stanica má dva vestibuly spojené s nástupišťom eskalátorovými tunelmi s eskalátormi sovietskeho typu. Severný vestibul je podzemný s piatimi výstupmi. Nachádza sa zhruba uprostred Karlovho námestia a umožňuje prestup na električkové spoje. Pri výstavbe multifunkčného objektu, ktorý sa nachádza nad ním, musel byť na začiatku 21. storočia dočasne uzavretý a prešiel rekonštrukciou.

Druhý vestibul je tiež podzemný a nachádza sa pod Palackého námestím. Je to pozdĺžna hala s rozmermi 95 x . Nadväzuje na neho plynule chodba do Zítkových sadov.

## História stanice
Výstavba stanice, ktorá prebiehala v rokoch 1979 až 1985 stála 711 miliónov Kčs, čo bolo najviac z celého úseku I.B. Vzhľadom na to, že išlo o stanicu s dvoma výstupmi, dvomi strojovňami eskalátorov a s východmi, umiestnenými zložitejšie ako u iných staníc, sú tieto náklady pochopiteľné.

### Povodne v roku [[2002]]
Aj stanice Karlovo náměstí bola zatopená päťstoročnou vodou v roku 2002 (pri vniknutí prúdu vody boli až sem odplavené sklenené šošovky zo stanice Náměstí Republiky) a musela byť na jeseň roku 2002 rekonštruovaná. To znamenalo po vyčerpaní vody kompletnú výmenu všetkej elektrotechniky, obkladov horných častí všetkých troch lodí, t. j. dosiek typu *Ecrona* za smaltované plechy a dôkladnú kontrolu a vyčistenie eskalátorov. Na rozdiel od iných staníc tu boli zachované žlté valcové združené nosiče osvetlenia. Odstránené však boli typické sodíkové výbojky osvetľujúce vrchné časti bočných lodí. Spolu zo stanicou Anděl tu bola spustená kyvadlová prevádzka už 9. decembra 2002, ale iba s výstupom na Karlovo náměstí, výstup na Palackého náměstí bol otvorený až 12. marca roku 2003.

V roku 2006 boli zrekonštruované krátke eskalátory na výstupe zo stanice a aj niektoré umiestnené priamo vo vestibuloch. Pôvodné schody československej výroby značky Transporta nahradili modernejšie vyrobené v Západnej Európe.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1985
Dukla Košice v sezóne 1963/1964

**[[HC Košice|VTJ Dukla Košice]] v sezóne [[1. slovenská národná hokejová liga 1963/1964|1963/1964]]** odohrali svoju jedinú sezónu v 1. slovenskej národnej hokejovej lige. Vtedy sa hrala ako D skupina II. ligy, ktorá bola v hierarchii na druhom mieste hneď za I. ligou . Košice skupinu vyhrali a v kvalifikácii si vybojovali postup do najvyššej hokejovej súťaže v Česko-Slovensku.

## Sezóna
### Káder
* **Brankári:** Jiří Holeček, Procházka, Brabec, Balvín 
* **Hráči v poli:** Měkyňa, František Dratva, Čuhár, Vacula, Šaloun, Lang, Kvasnica, Šafránek, Tunka, Hildebrand, Rőssler, Stanislav Rob, František Kolláth, Lubomír Rys, Pešek, Bavor, Dědek,Šiller 
* **Tréner:** Miroslav Nitka
### Liga
#### Herný systém
Druhá najvyššia hokejová súťaž v československu sa oficiálne nazývala **II. Liga**. 2.Liga bola rozdelená do 4.skupín resp. 4.divízii po 8 tímov, kde každý s každým odohral 2 zápasy vonku a 2 doma. Víťazi skupín sa stretli v kvalifikačnej skupine, kde odohrali medzi sebou každý s každy jeden zápas doma a jeden vonku. Tím Vojenskej Telovýchovnej Jednoty Dukly Košice patril do D skupiny.
Od tejto sezóny vznikla jedna úplne celá divízna skupina kde hrali len Slovenské kluby. Táto súťaž sa nazývala tiež ako 1. slovenská národná hokejová liga. Ku vzniku tejto skupiny sa pričinili hlavne vzniknuté Dukly ako Dukla Nitra, Dukla Trenčín či Dukla Košice.
#### 2. Liga - skupina D
##### Ligové Zápasy
* Dukla Košice - Slovan ChZJD Bratislava B **doma:** 9:2 a 7:2,  **vonku:** 3:2 a 4:5
* Dukla Košice - Dukla Trenčín **doma:** 8:1 a 7:1, **vonku:** 3:3 a 5:5
* Dukla Košice - LVS Poprad **doma** 5:5 a 5:1, **vonku:** 3:2 a 8:2
* Dukla Košice - Dukla Nitra **doma:** 7:1 a 7:2, **vonku:** 5:1 a 4:4
* Dukla Košice - Iskra Smrečina Banská Bystrica **doma:** 8:2 a 18:2, **vonku:** 3:1 a 5:1
* Dukla Košice - Jednota Žilina **doma:** 6:4 a 7:1, **vonku:** 5:3 a 3:1
* Dukla Košice - Iskra Liptovský Mikuláš **doma:** 12:1 a 17:4, **vonku:** 7:0 a 5:2

##### Konečné poradie

#### Kvalifikačná skupina o postup do I.Ligy
##### Kvalifikačné Zápasy
* Dukla Košice - Spartak Motorlet Praha **doma:** 4:6,  **vonku:** 6:5
* Dukla Košice - Spartak Královopolská strojírna Brno **doma:** 6:2, **vonku:** 1:4
* Dukla Košice - Slavoj České Budějovice **doma** 6:2, **vonku:** 4:2
##### Tabuľka kvalifikácie

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História česko-slovenského a českého hokeja 
* cs.wikipedia.org 

Kategória:Ľadový hokej v 1963
Kategória:Ľadový hokej v 1964
Kategória:Sezóny HC Košice
1. slovenská národná hokejová liga 1963/1964

**1. slovenská národná hokejová liga 1963/1964** bola prvou sezónou samostatnej nižšej slovenskej hokejovej súťaže. Hrala sa ešte ako D-skupina celoštátnej druhej ligy no už len v slovenskom zložení. Víťazom sa stali Košice, ktoré skončili na konečnom 1. mieste v základnej časti aj v skupine o postup a vybojovali si tak postup do najvyššej súťaže. Nevypadol nikto. Pre nasledujúcu sezónu sa nováčikom stalo družstvo Štart Nitra.

## Konečné poradie

## O postup do celoštátnej ligy

## Káder Dukly Košice
* **Brankári:** Jiří Holeček, Procházka, Brabec, Balvín 
* **Hráči v poli:** Měkyňa, František Dratva, Čuhár, Vacula, Šaloun, Lang, Kvasnica, Šafránek, Tunka, Hildebrand, Rőssler, Stanislav Rob, František Kolláth, Lubomír Rys, Pešek, Bavor, Dědek 
* **Tréner:** Miroslav Nitka

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1963
Kategória:Ľadový hokej v 1964
Slovenský posunkový jazyk

**Slovenský posunkový jazyk (SPJ)** je vizuálno-motorický jazyk používaný hovoriacimi posunkového jazyka na území Slovenska. Je to nevokálny, autonómny a prirodzený jazyk nepočujúcich ľudí na Slovensku, ktorý je tvorený špecifickými vizuálno-motorickými prostriedkami, takzvanými posunkami, t.j. tvarmi a pohybmi rúk a ich umiestnením v trojrozmernom priestore, mimikou, pohybmi a pozíciami hlavy a hornej časti trupu. SPJ by nemal byť zamieňaný s posunkovanou slovenčinou.  

Slovenský posunkový jazyk má svoju posunkovú (slovnú) zásobu a svoju gramatiku (morfológiu a syntax), ktorá nie je závislá na gramatike slovenského jazyka. Preklad vety „*Toto je jeho žuvačka*.“ do slovenského posunkového jazyka je: ŽUVAČKA + TÁ (rýchly opakovaný pohyb) + JEHO.

## Externé odkazy
* https://posunky.sk/ – nástroj na učenie SPJ

Kategória:Posunková reč
Moderný tanec

**Moderný tanec**, ako ho poznáme dnes, sa objavil po prvej svetovej vojne. Toto povojnové obdobie vyžadovalo formy, ktoré by boli dostatočne živé, aby boli prijaté znovuzrodeným človekom. S posilneným uvedomením prišla zmena v pohybe. Z toho vzišlo rozdielne užívanie tela ako nástroja. Telo je základný inštinktívny a intuitívny nástroj. To viedlo k vývinu úplne novej sústave moderných techník v tanci. Moderný tanec je prejav emócií, ktoré vyjadrujeme pohybmi.

Kategória:Tanec